विज्ञापन

मेरठ के अतिसंवेदनशील सराय लाल दास एरिया में शनिवार को दूसरे समुदाय के चाचा-भतीजे ने एक महिला से घर में घुसकर छेड़छाड़ कर दी। इस घटना को लेकर दोनों समुदाय के लोग आमने-सामने आ गए और मारपीट हो गई। पुलिस ने किसी तरह मामला संभाला। वहीं, व्यापारी नेताओं ने आरोपियों पर कार्रवाई करने की मांग को लेकर देहली गेट थाने में हंगामा किया।



एसओ देहली गेट रवेंद्र सिंह के मुताबिक एक महिला अपने घर के बाहर खड़ी थी। आरोप है कि तभी राशिद नाम का युवक नशे की हालत में वहां पर पहुंचा। आरोप है कि राशिद ने महिला से छेड़छाड़ कर दी। महिला शोर मचाते हुए घर में जा घुसी। राशिद ने फोन कर अपने भतीजे अकरम को बुला लिया। चाचा भतीजे महिला के घर में घुस गए। दोनों छेड़खानी करने लगे।



आरोपियों का दुस्साहस देखकर लोगों की भीड़ लग गई। दोनों समुदाय के लोग आमने-सामने आ गए। मामला सांप्रदायिक तूल पकड़ने लगा। सूचना पर देहली गेट थाने की पुलिस मौके पर पहुंच गई। पुलिस ने लाठी फटकाकर भीड़ को खदेड़ा। पुलिस के पहुंचने से पहले आरोपी चाचा-भतीजे मौके से भाग गए। पुलिस ने मुकदमा दर्ज कर आरोपियों के परिवार के तीन लोगों को हिरासत में लिया है।